3-MAVZU: BOSHLANG‘ICH SINF O‘QITUVCHISINING BILIM VA KO‘NIKMALARIGA QO‘YILGAN TALABLAR.  SHARQ VA  G‘ARB TAJRIBALARIDAN FOYDALANISH.

Reja :

1. Boshlang'ich sinf o'qituvchisining shaxsi va kasbiga qo‘yilgan talablar
2. Boshlang'ich maktab o'qituvchisining bilim va ko'nikmalariga qo‘yilgan talablar.
3. O'qituvchi mahoratini shakllantirish. Boshlang’ich sinf o‘quvchilarining ta’lim-tarbiyasida Sharq va G‘arb olimlari (Al-Xorazmiy, A.R.Beruniy, Abu Ali Ibn Sino, A.N.Forobiy, A.Navoiy, A.Avloniy, Sokrat, Platon, Aristotel, Ya.A.Komenskiy, K.D.Ushinskiy, A.S.Makarenko) pedagogik meroslaridan foydalanish.
O‘quv-bilish faoliyati masalalari taniqli psixolog va pedagog P.P.Blonskiyning ijodida atroflicha yoritib berilgan. P.P.Blonskiy ilk bor pedagogik-psixologiyada mantiqiy hukm turlarining shakllanishi (muammoli, oldindan ko`ra bilish) va xulosa chiqarish planida ta'lim oluvchining fikrlashini tahlil qilib berdi. U bilish faoliyatini psixologik hodisalar – xotira, iroda, idrok bilan dialektik aloqadorlikda deb qaraydi va xotira nazariyasini shakllantirar ekan, xotiraning fikrlash va nutq bilan ichki aloqasini ochib beradi. P.Blonskiyning o`rganishga qiziqtirish asosida faollik va mustaqillikka undash, mustaqil faoliyat yuritish, ta'lim oluvchilarning bilish qobiliyatlarini o`stirishni tashkil etish to`g`risidagi g`oyalari samarali hisoblanadi.

Bilish jarayonlari – shunday psixik jarayonlarki, ular shaxsga o’zini o’rab turgan atrof–muhitning ma'lum va muhim xususiyatlarini anglashga, tushunishga va ular ustida o’ziga zarur xulosalar chiqarib, o’z xulq–atvorini rejalashtirishga imkon beradi.

Bilish jarayonlariga avvalo bilish faoliyati bilan bog’liq bo’lgan hodisalar: sezgi, idrok, xotira, tafakkur, nutq, xayollar kiradi. 

Sezgi – ayni choqda sezgi a'zolariga ta'sir etuvchi narsa va hodisalarning ayrim xususiyatlarini (rang, temperatura, hid va shu kabilar) aks ettirishdan iborat bo’lgan psixikaning oddiy, elementar formasidir. Biroq narsa va hodisalarning ayrim sifat va xususiyatlarining aks ettirilishi har doim narsalar dunyosini aks ettirish bilan qo’shilib ketgan bo’ladi.

 Idrok – bir butun, yaxlit narsa va hodisalarni hamda ularning qismlarini aks ettirishdan iboratdir. Idrok hamma vaqt sezgilar majmuiga tayanadi, lekin bilishning ancha yuqori bosqichi qisoblanadi (umuman yashil emas, balki rangidan tashqari bir qator belgi va xususiyatlarga ega bo’lgan yam–yashil o’t).

Xotira – o’tmish tajribada bo’lganlarni aks ettirish, boshqacha qlib aytganda biron narsani esga olish, esda saqlab turish va qayta esga tushirishdir. Bu miyada nerv bog’lanishlarining hosil bo’lishi, ularning saqlanishi, miyada qachonlardir biron marta sodir bo’lgan nerv jarayonlari va holatlarining qayta tiklash qobiliyati natijasida yuz beradi.

Narsa va hodisalar ichki mazmunining va ular o’rtasidagi o’zaro bog’liqlik va munosabatlarning hamda taraqqiyot qonuniyatlarining, ya'ni bevosita sezgi a'zolari bilan sezib bo’lmaydigan, lekin muhim bo’lgan xususiyatlarining aks ettirilishiga tafakkur deb ataladi.

Tafakkur – faqatgina sezgilar, idroklar, xotiralar asosida, ya'ni hissiy tajriba orqali to’plangan bilimlar asosida bo’lishi mumkin. Tafakkur insonlarda bilimlarni, til vositasi asosida qayta ishlash jarayoni qisoblanadi. Shunday qilib, nutq insonlar o’rtasidagi asosiy va muhim aloqa vositasi bo’libgina holmay, shu bilan birga fikr yuritish formasi hamdir.

Bilimlarni aktiv ravishda qayta ishlash, shuningdek, xayol jarayonida ham amalga oshiriladi. 

Xayol deb – o’zimiz bevosita idrok etmagan yangi fikr va obrazlarning hosil etilishiga aytiladi. Bu fikrlar ilgarigi tajribalarimiz asosida, ongimizdagi bilimlarni yangicha tartibda bir–biriga qo’shish orqali yoki xotira obrazlari va o’zlashtirilgan tushunchalarning elementlarini chatishtirish orqali hosil qilinadi.

Har qanday bilish jarayoni aktiv jarayon bo’lib qisoblanadi. Ongimizni ayni choqda boshqa narsalarga chalg’itmay biron narsaga mutassil qaratilishiga diqqat deb ataladi. Ko’pchilik hollarda diqqatga ham bilish jarayoni sifatida qaraladi.

Bilish jarayonlarini bilishning murakkabligi aynan shundaki, atrofimizdagi narsalar va hodisalarning mohiyatini bevosita his qilib bilishimiz mumkin, lekin psixik hayotga  aloqador bo’lgan jarayonlarni, o’zimizda, miyamizda, ongimizda ro’y berayotgan narsalarning mohiyatini bilvosita bilamiz. Masalan,  do’stlarimizdan biri  bizga yoqadi, doimo bizda yaxshi, ijobiy taasurot qoldira oladi, lekin uning u yoki bu hatti–harakatlarni bevosita ko’rib, baholab, tahlil qilsakda, unga nisbatan his qilayotgan mehrimizni, uzoq ko’rishmay qolganimizda uni sog’inayotganligimiz bilan bog’liq hisni bevosita ko’rib, idrok qilish imkoniyatiga ega emasmiz. Aynan shunga o’xshash holatlar psixologiya o’rganadigan hodisalardan farq qiladi. Chunki zamonaviy kadrlar oldiga qo’yilayotgan eng muhim vazifalardan biri–malakali bo’lajak mutaxassislar sifatida o’zligini, o’z qobiliyatlari, individualligi, shaxsiy fazilat hamda xislatlarini bilgan tarzda atrofidagilar mehnatini oqilona tashkil etish va ijtimoiy foydali mehnatning barcha sohalarida iqtidorli kasb mutaxassisi sifatida faoliyat ko’rsatishdir. Bu o’rinda inson ruhiyati qonuniyatlarini o’rganuvchi psixologiya fanining o’rni va roli benihoya kattadir.  

Bilish jarayonlarini chuqurroq bilish, o’z umr bosqichlarini va har qanday yosh davrda ham optimal ravishda ishga yaroqlilikni, turli o’zgarishlarga psixologik jihatdan tayyorlikni ta'minlash, yangicha fikrlash va ilmiy dunyoqarashini shakllantirish, ro’y berayotgan jarayonlarni ob'ektiv va to’g’ri idrok qilish qobiliyatini rivojlantirish muammosini ilgari surdi.

Har bir inson faqat o’ziga xos individual bilish jarayoni, emotsional holati, iroda, xarakter, xulq–atvor xususiyatlariga egaligi bilan farqlanadi. Inson o’z shaxsining shaxs bo’lib shakllanishiga xos bo’lgan psixologik qonuniyatlarni va uning mexanizmlarini yaxshi bilsa, hayotda qoqilmaydi. Har bir bo’lajak muttaxassis, har bir fan o’quv predmeti metodikalarini  balki, bugun  komil insonni va barkamol shaxsni tarbiyalash masalasi turgan bir paytda bilish jarayonlarini chuqur bilishi  ham zarur bo’ladi. 

Bilish jarayonlari ularning mazmun - mohiyati ilmiy dunyoqarashi bo’yicha  bilimlarni bergani bilan uning o’zlari o’tayotgan psixologiya fani mavzusini yanada chuqurroq o’rganishi  uchun  yetmish savolga–yetmish javoblar alloma va muttafakkirlarning fikrlari hayot va ijodlari talabalarni o’z ustida ishlashga yordam beradigan tayanch so’z va iboralar ham kiritilganligi psixologiyaning boshqa masalalarini ham mustaqil o’rganish va ruhiy hodisalarni taqlil etishga o’rganish xozirgi zamon psixologik bilimlarni egallashga va shaxs ilmiy dunyoqarashini shakllantirish muammolariga samarali yordam beradigan, bu jarayonlaridan kundalik turmush tajribalarida foydalanish talabalarga o’qituvchilik faoliyatida asosiy bilimlardan bo’lgan psixologik tushunchalarni egallashga, shaxsning psixologiyasini, uning faoliyati, muloqotini bilib olishga, psixologik taraqqiyotning qonuniyatlarini bilib olishni ta'minlaydi. 

Ta'lim–tarbiya jarayonida shaxs bilan bog’liq bo’lmagan masala yo’q  shaxsga xos bo’lgan ayrim psixik jarayonlar inson psixikasi, uning amaliy faoliyati jarayonida namoyon bo’ladi, tarkib topadi va rivojlanadi. Bugun barkamol avlodning butun hayoti va faoliyati jarayonida uning psixikasini o’rganish va boshqarish psixologiyaning amaliy vazifasi hisoblanib, inte'llektual salohiyatli va ilmiy dunyoqarashini boyitib tarbiyalashga mustahkam asos bo’ladi.


Didaktika va psixologiyaga oid adabiyotlar tahlilidan "bilish" va "o`qitish" degan tushunchalarni farqlash lozimligi ko`rinadi.

"Bilish faoliyati" tushunchasi "o`quv faoliyati" tushunchasidan ancha keng. Bilish faoliyatining mazmuniy tomoni o`quv dasturlariga asoslangan fonnal o`qitish doirasidan chiqadi. Bilish faoliyati inson qurollanishi uchun zarur bo`lgan bilim, malaka va ko`nikmalar, shuningdek, unga zarur bo`lgan ijtimoiy faollik va mohiyatnigina emas, balki bilimlarni mukammallashtirish, takomillashtirish yehtiyojlariga bog`liq ravishda uni tanlay olish hamda tashkil eta olish va uni hayotga tatbiq etishni shakllantirishdir.

Pedagogika nazariyasi bilish faoliyatini jonlantirish masalasiga xilma-xil omillar majmui nuqtai nazaridan qaraydi: ijtimoiy omillar (ob'ektiv va subektiv shakllarda) va sub'ektda muayyan ma'naviy ehtiyojning mavjudligi omili.

Ta'lim oluvchilarning bilish faoliyatini jonlantirish uchun ularda quyidagilarni shakllantirish zarur:

· bilishga tayyorlik;

· bilish faoliyatining malaka va ko`nikmalari;

· bilish faoliyatiga ehtiyoj.

Bilish faoliyatining faol qo`zg`atuvchilari quyidagilardir:

· konkret faoliyatga bevosita, faol qiziqish;

· axloqiy-estetik va ruhiy qoniqish (motivlari).

Bilish ehtiyojlari rivojlanishining bir necha bosqichlari ishlab chiqilgan:

· yelementar ilmiy-tadqiqot faoliyati yo`nalishi bosqichi va tashqi taassurotlarga ehtiyojni shakllantirish;

· o`rab olgan olamni bilishga bo`lgan ehtiyojni shakllantirish bosqichi;

· bilish usulini egallash faoliyati sifatida mashq qilish ehtiyojini shakllantirish bosqichi;

· bilish ehtiyojlarini tanlashga yo`nalganligini shakllantirish bosqichi;

· mustaqil tahsilga bo`lgan ehtiyojni rivojlantirish bosqichi.

Bilish faoliyatini jonlantirish faqat bilimlarni o`zlashtirish jarayonini yaxshilashgagina emas, balki shaxsning eng muhim sifati bo`lgan faollik va mustaqillikning shakllanishiga ham yo`naltirilgan bo`lishi zarur.

Ta'lim oluvchilar o`quv yurtida o`qib turgan vaqtida bilim, malaka va ko`nikmalarni egallashda barcha turdagi o`quv jarayoniga jalb qilinadilar. Bu davrda ular shaxsining asosiy qiyofalari shakllanadi. Faoliyatining bu shakllarida ularning ehtiyojlari, qiziqishlari, moyilliklari, hissiyotlari, motivlari, shuningdek, umumiy va xususiy qobiliyatlari paydo bo`ladi va rivojlanadi.

Olimlarning isbotlashlaricha, har qanday faoliyatning tarbiyaviy samaradorligi ko`proq uning tashkil etilish darajasiga bog`liq. Qachonki, yosh xususiyatlari faoliyat turlarining galma-galligi, me'yoriyligida amalga oshadi.

Bilish faoliyatini jonlantirishda qiziqish alohida ahamiyatga ega. O`rganishga bo`lgan qiziqishni olimlar ijobiy, hissiy bo`yoqqa ega bo`lgan, bilim, malaka va ko`nikmalarga bo`lgan alohida munosabat deb baholaydilar.

Bilishga bo`lgan qiziqish – o`qitishdagi o`ziga xos qiziqish turidir. Bilishga bo`lgan qiziqish insonning predmet va atrof-muhit hodisalariga bo`lgan murakkab munosabati va ularning muhim xususiyatlarini har tomonlama, chuqur o`rganish va bilishi, deb qaraladi. Bilishga bo`lgan qiziqish saralab olishga yo`naltirilgan va u shaxsning ehtiyojlaridan kelib chiqadi.

Bilishga bo`lgan qiziqish, bilish faoliyati mohiyati, fikrlarning ob'ektga bo`lgan betinim yaqinligi bilan bog`langandir.

Bilishga bo`lgan qiziqishning belgilari quyidagilardir:

· intellektual xarakterda bo`lishi;

· ijodiy xarakterda bo`lishi.

Bilimga bo`lgan qiziqishning rivojlanish bosqichlari:

· qiziqsinish – mo`ljalning elementar darajasi - "mo`ljallangan qiziqish";

· qiziquvchanlik – bilishga bo`lgan yehtiros, quvonch bilan obekt chegarasiga kirib borish;

· bilishga bo`lgan qiziqish – hodisalarning mohiyatiga kirib borishga intilish, haqiqatni qidirish.

· nazariy qiziqish – voqelikka faol ta'sir etish orqali nazariy asoslar, qonuniyatlarni bilishga intilish.

Qiziqishning paydo bo`lishi va rivojlanishini shartli ravishda quyidagicha sathlarga ajratish mumkin:

· yangi faktlarga, mashg`ulotlarda olinadigan axborotlarda gavdalanadigan mashg`ulotlarga bevosita qiziqish hamda har xil sharoitlarda harakat qiluvchi narsa va hodisalarning muhim xususiyatlarini bilishga qiziqish;

· o`rganishga bo`lgan barqaror qiziqish. U ta'lim oluvchilarga ta'lim berishda muhim xarakterga yega va unda bilishga bo`lgan qiziqish tashqi omillarga muhtoj hamda u real o`quv jarayoni shart-sharoiti va usullari bilan bog`liq bo`ladi.

Bilishga bo`lgan barqaror qiziqishga quyidagilar kiradi:

· intellektual faollik (ko`rsatkichlari – savol va javob mustaqilligi, jonli faoliyatga o`z tashabbusi bilan kirishishga intilish);

· malaka va ko`nikmalardan faolfoydalanish, ularningfaol aks ta'siri (bilimlar yangi bilimlami egallash metodlariga aylanadi, aksincha, bilishga bo`lgan qiziqish o`zining yeng yuqori rivojlanish darajasiga ko`tariladi);

· hissiyotni namoyish qilish (nafrat, quvonch, bezovta bo`lish, intellektual holatdagi hissiyot);

· irodani namoyish qilish – jiddiy diqqat qilish, kuchsiz chalg`ish, o`quv ishlarini tugallashga intilish;

· o`z xatti-harakatlarini erkin tanlash – o`quv mashg`ulotlaridan boshqa vaqtlarda u yoki bu mashg`ulotlarni yerkin tanlay olish.

Ta'lim oluvchilarning bilishga bo`lgan qiziqishi shakllanishining muhim shartlaridan bin hissiy vaziyat, bilishga bo`lgan ehtiyoj va ongli fikrlashni rivojlantirishni yaratish bo`lishi ham mumkin.

Ta'lim oluvchilarning bilish faoliyati tuzilmasiga faollik kiradi, ya'ni bu shunday ish faoliyatiki, unda bilish faoliyatini jonlantiradigan intellektual, irodaviy, hissiy jarayonlar biigalikda namoyon bo`ladi.

Jonli bilish faoliyati uchun, bilimga bo`lgan har tomonlama, chuqur qiziqish, muayyan kuch sarf qilinishi, diqqat, belgilangan maqsadga yerishish uchun zarur bo`lgan aqliy va jismoniy kuchlar qaratilgan bo`lishi lozim.

Bilish faolligi individual bo`ladi, u shaxsning tug`ma qobiliyati yemas, balki uning xatti-harakatlari jarayonida shakllanadi.

Ta'lim oluvchilarning jonli bilish faoliyati uchun quyidagilar: 

· bilimga va o`quv maqsadlariga bo`lgan chuqur, har tomonlama qiziqish;

· aqliy, jismoniy va intellektual kuchlarni faol namoyon qilish;

· diqqat, xotira, iroda va boshqa ruhiy sifatlarni to`plash.

Bilish faolligi jarayonida quyidagi 4 sath ajratiladi:

· reproduktiv faollik. Bunda "tayyor bilimlar" ni yegallashga tayyorlik, qizg`in qayta ishlash faoliyati kabilar amal qiladi;

· applikativ faollik – unga qizg`in tanlov-yaratish faoliyatiga tayyorlik xarakterlidir;

· izohlashdagi faollik – ma'no-mazmunni qizg`in izohlash, tushuntirish va ochib berishga tayyor;

· produktiv (samarali) faollik – unga yangilikni qizg`in ijod qilishga tayyorlik xarakterlidir.

Bilish faolligi rivojlanishi bir necha bosqichlarni o`z ichiga oladi:

· mustaqil xatti-harakatlarga intilishda namoyon bo`ladigan amaliy faoliyatdagi faollik;

· o`rganilayotgan hodisalarning mohiyati va tamoyillarini qog`ozga kiritishdagi intilish;

· ijodiy faollik oliy bosqich bo`lib, u sabab-oqibat boglanishidan, ijodiy flkrlarning haqqoniyligiga, uning hayotiy va bilish qimmatiga ishonch hosil qilishdan tarkib topadi.

Pedagogika va psixologiyaga oid adabiyotlar tahlili shunday xulosa qilishga izn beradi: o`qitishda bilish faoliyatini jonlantirish deganda torn ma'noda fikrlash ishining faolligi tushuniladi.

Fikrlash faolligi bilish faoliyatida maqsadga muvofiq analiz va sintezda, u o`quv materiallarini konkretlashtirish va bir tizimga keltirishda, induktsiya va deduktsiyani qo`llashda, bilimlar tizimini yegallashda, dunyoqarash hamda tasavvurlar va tushunchalarni ishlab chiqishda namoyon bo`ladi.

Ta'lim oluvchilarning ijodiy faolligi rivojlanishi shaxsning o`rganilayotgan narsa va hodisalar mohiyatiga chuqur kirib borishga intilish va bilish faoliyatiga yangilik va ijodiylik unsurlarini olib kira olishi qobiliyati bilan xarakterlanadi.

Ta'lim oluvchilarning faolligi ularning mustaqilligi bilan tig`iz bog`langan. Bu tushunchalar bir-birini to`ldiradi. Chunki mustaqil harakatlarning o`zidayoq shaxsning faolligi namoyon bo`ladi, aksincha, faollik ko`pincha mustaqil harakatlarni taqozo qiladi.

Bilish mustaqilligi quyidagi belgilarga ega:

· mustaqil fikrlay olish va unga intilish;

· yangi vaziyatlarda mo`ljalni ola bilishga yoki yangi vazifalarni yechishga o`z yondashuvini topa bilish qobiliyati;

· o`zlashtirilayotgan bilimlarni nafaqat tushunishni istash, balki uni qo`lga kiritish usullarini topish;

· boshqa ishlarni baholashda tanqidiy yondashuv;

· o`z hukmlarining erkinligi.

Psixologiya va pedagogikaga oid adabiyotlarda bilish faoliyatining quyidagi  tiplari farqlanadi:

· perseptiv;

· reproduktiv;

· produktiv.

 Perseptiv bilish faoliyati - bu faoliyatning shunday namunasiki, unda predmet, voqea, hodisa va ular haqidagi ayrim ma'lumotlar belgilari va mazmuni og`zaki va yozma nutq vositasida aks ettiladi. Perseptiv faoliyat sezgidan boshlanadi va tasavvurlarni ifodalash bilan yakunlanadi,

Reproduktiv bilish faoliyati – bu faoliyat bilimlarni amaliy va ijodiy faoliyatda pirovard natijada qayta ishlab chiqish bilan bog`langandir. Bilish faoliyatining bu namunasi bilimlarni o`zlashtirish, ularni ijodiy ishda qo`llash va o`quv faoliyatining turli usullarini egallashni qamrab oladi.

Produktiv bilish faoliyati – u faoliyatning shunday namunasiki, unda turli toifadagi ijodiy vazifalar hal qilinishga qaratilgan. Produktiv bilish faoliyatining turlaridan bin - yevristik faoliyatdir. Evristik faoliyat ta'lim oluvchilarning mustaqil ishlari bilan birga amalga oshiriladi. Ta'lim oluvchilarda perseptiv, reproduktiv va produktiv bilish malaka, ko`nikma va qobiliyatlarini shakllantirish va rivojlantirish uchun o`quv jarayonida ularning har biriga xos bo`lgan faoliyatning shakl va mazmunini tashkil etish, ularni o`zaro bog`lash, ularning galma-galligini ta'minlash va ulardan yaxlitlik holida foydalanish zarur.

Ta’lim jarayoni o‘qituvchi ijodiy qobiliyatini namoyish etuvchi sahnadir. Yuqorida ta’kidlab o‘tilgan o‘qituvchilik mahorati hech qachon bir yo'nalishda qotib qolmasligi kerak. O‘qituvchining ta’lim jarayonidagi mahorati jamiyatda fan olamida ro‘y berayotgan yangiliklar va hodisalar bilan doimo chambarchas bog‘langan holda shakllanib boradi.


Mamlakatimizda olib borilayotgan ijtimoiy - siyosiy o‘zgarishlar ta’lim sohasida o‘qituvchi oldiga yuksak vazifalarni qo'ymoqda. Zamonaviy
ta’lim o‘qituvchidan quyidagi vazifalarni e’tiborga olishni talab qiladi:
- o‘z mutaxassisligi bo‘yicha eng so‘nggi bilimlardan xabardor bo‘lib borish, ta’limni pedagogik texnologiyalar hamda innovatsion texnologiyalardan foydalanib amaldagi o‘quv tarbiyaviy jarayon qonuniyatlari asosida tashkil etishi;
- ta’limda o‘quvchilarning yosh va psixologik xususiyatlarini e’tiborga olib o‘z mahoratini, bilimini va qobiliyatini namoyish etishi;

- o‘quvchilaming qiziqishlari, layoqati va talablarini hisobga olgan holda, ular tomonidan bilimlarni puxta o'zlashtirilishiga sharoit yaratish;
- o'quvchilar tomonidan o‘rganilayotgan o‘quv fanlari ning o‘zaro aloqadorligini ta’minlash;
- ta’limni tarbiyaviy jarayon bilan o‘zaro aloqadorligi asosida shaxsni har tomonlama kamol topishini faollashtirish;

- o‘quv tarbiyaviy faoiiyatning barcha bosqichlarida ta'limning emotsionalligini ta’minlash;
- internet va axborot texnologiyalari asosida fanning eng so‘nggi yutuqlaridan xabardor bo‘lib borish;

- ta’limda o‘quvchilaming bilim, ko'nikma va malakalari, fikrlash va faoliyat turlarini boyitish maqsadida ular ruhiyatini doimiy o'rganib borish;
- har bir darsni puxta loyihalashtirish, rejalashtirish, tashxis va taxmin qilish.
Ta’lim jarayonida o‘qituvchi erishishi lozim bo'lgan yutuqlar ko‘p jihatdan uning ijodiy kayfiyatini boshqara olishi bilan bog‘liq. Ijodiy kayfiyat o'qituvchi kasbida muhim ahamiyatga ega bo'lgan xususiyatlardan biridir. Ijodiy kayfiyat, o'qituvchi aql-idrokini namoyon etuvchi pedagogik mahoratning muhim qirrasi hisoblanadi. Ijodiv kavfivat -o'qituvchining ruhiy holatini bir maromda ushlab turuvchi, kasbiy jihatdan ijodkorligini ta ’minlovchi, kasbiy xususiyatlarining о ‘ziga xos jihatlarini ко 'rsatuvchi, о 'quvchilar jamoasiga tez kirishib ketishini ta ’minlovchi vositadir.
O'qituvchi o'z ijodiy kayfiyatini vujudga keltirish uchun psixologik yo'nalishlaming xilma-xil usullarini bilishi kerak. Bu darsni fikran xayoldan o'tkazish va loyihalash, har bir o'quvchi qalbiga oson yo'l topa olish mahorati, muloqot madaniyati. O'qituvchi ijodiy kayfiyatini avvalo o'zi yaratadi, bu uning xarakter xususiyatidan, o'z kasbiga nisbatan munosabatidan paydo bo'ladi. Quyida tajribali ustoz o'qituvchilar sinovidan o'tgan, ijodiy kayfiyatni ta’lim jarayonida shakllantirishning ba’zi vositalarini havola etamiz:

•Yangi o'rganilayotgan o'quv mavzusidan o'z ijodiy kayfiyati uchun vositalar qidirish.
• Sin f o'quvchilari bilan bo'layotgan har bir muloqotdan ijodiy kayfiyat uchun motivlar topa olish.

•His-tuyg'u va kechinmalarini yaxshilikka, ijodiy kayfiyatga yo‘naltira olish.
•O'quvchilarning nojo'ya xatti-harakatlariga doimiy e’tibor bermaslik va qulay vaziyatda rasmiy, ta’sirchan tanbeh berish.

•Dars jarayonida aslo g'azablanmaslik, o'quvchilar kulgisini achchiq so'z bilan to'xtatmaslik, aksincha, to'g'ri qabul qila olish.

•Dars jarayonida muloyimlik, mehr-shafqatli bo'lish ulkan pedagogik yutuqlar kaliti ekanligini unutmaslik.

•Doim iy jiddiylik va asabiylashish, asab va yurak tizimini tez charchatishini unutmaslik.
          Bolalar bilan bo’lajak muomala oldidan o'qituvchining ijodiy kayfiyatini hosil qilishida uning o'rganilishi lozim bo'lgan o'quv materialiga o'z hissiy munosabatini ifodalashning tashqi shakllarini oldindan topishga intilishi muhim rol o'ynaydi: bular tegishli imo-ishoralar, yuz harakatlari, gapirish ohangidir. Muomalada ijodiy kayfiyatni vujudga keltirish va saqlashning muhim vazifasi o'qituvchining o'rganilayotgan yangi o'quv materialiga nisbatan o‘z hissiy munosabatini ifodalashda topgan tashqi shakllarni mustahkamlashdir, u o'qituvchi tomonidan quyidagi уo’llar orqali amalga oshiriladi: darsning borishini, tadbimi fikran yodga tushirish; ko‘zgu oldida takrorlash; namuna sifatida san’at (adabiyot, kino, rang tasvir) asarlaridagi vaziyatlardan foydalanish.

          Ta’lim jarayonida ijodiy kayfiyatni boshqarish - о‘qituvchi mehnatming eng muhim kasbiy jihatdan talabi bo'lib, u O‘qituvchining sinfda, o‘quvchilar bilan muomalada erkin bo'lishini, xulq-atvorining samarali bo'lishini ta’minlaydi. Pedagogik ijodkorlikning asosiy bosqichlariga nisbatan o‘qituvchining ijodiy kayfiyatiga muomala ta’sirining quyidagi jihatlarini ajratib ko'rsatish mumkin:
1) O‘qituvchi sinf jamoasi bilan bo'ladigan dastlabki muomalani oldindan payqashi, uning ijodiy kayfiyatini saqlovchi omil ekanligi.

2) Sinf jamoasi bilan dastlabki aloqa bevosita muomala paytida sodir bo'lishi, o'qituvchi ijodiy kayfiyatini rag'batlantiruvchi omil sifatida.
3) O'qituvchining sinf jamoasi bilan muloqoti tizimi, pedagogik faoliyat jarayonida o'qituvchining ijodiy kayfiyatini rivojlantirishni qo'llab-quvvatlaydi va rag‘batlantiradi.
4) O'quvchilar bilan muomaladan qanoat hosil qilish, keyingi pedagogik faoliyatda o'qituvchining ijodiy kayfiyatini rag'batlantiruvchi omil ekanligi. Pedagogik ijodkorlik va muomala jarayonida vujudga keladigan har qanday zo'riqishni, shuningdek, boshqa noxush holatlami yengish uchun o'qituvchi o'z-o'zini tarbiyalash yuzasidan doimiy faoliyat olib borishi zarur. O'z-o'ziga ta’sir qilishning bir qator usullari mavjud bo'lib, ulardan eng muhimlari quyidagilardir: О‘z-o 'zini ishontirish, о 'z-o‘ziga buyruq berish, о‘z-o‘zini majbur qilish, о‘z-o‘ziga majburiyat yuklash, о 'zo'zini ra’batlantirish, о‘z-o‘zini jazolash, o'z-o'zini mashq qildirish, o'z-o'ziga ta ’sir qilish. O'qituvchining o'z-o‘ziga ta’sir qilishi (refleksiya) va uning samarali jihatlari alohida mavzu asosida o'rganiladi.

Nazorat savollari

1. Boshlang'ich sinf o'qituvchisining shaxsi va kasbiga qo‘yilgan talablar
2. Boshlang'ich maktab o'qituvchisining bilim va ko'nikmalariga qo‘yilgan talablar.
3. O'qituvchi mahoratini shakllantirish. Boshlang’ich sinf o‘quvchilarining ta’lim-tarbiyasida Sharq va G‘arb olimlari (Al-Xorazmiy, A.R.Beruniy, Abu Ali Ibn Sino, A.N.Forobiy, A.Navoiy, A.Avloniy, Sokrat, Platon, Aristotel, Ya.A.Komenskiy, K.D.Ushinskiy, A.S.Makarenko) pedagogik meroslaridan foydalanish.

